HEMRAJ ร่วงต่อเนื่อง แถมโดนตลท.ถอดจาก SET50/SET100
HEMRAJ ณ เวลา 11.48 น.อยู่ที่ 4.18 บาท ลบ 0.20 บาท หรือ 4.57% โดยเปิดตลาดที่ 4.24 บาท ระหว่างวันปรับตัวขึ้นแตะระดับสูงสุดที่ 4.26 บาทและย่อตัวแตะระดับต่ำสุดที่ 4.57 บาท มูลค่าการซื้อขาย 56.72 ล้านบาท ขณะที่ราคาหุ้นมีการปรับตัวต่อเนื่องนับตั้งแต่วันที่ 20 เม.ย.58
24 เม.ย. 2558

ผู้สื่อข่าวรายงานว่า ราคาหุ้น บริษัท เหมราชพัฒนาที่ดิน จำกัด (มหาชน) หรือ HEMRAJ ณ เวลา 11.48 น.อยู่ที่ 4.18 บาท ลบ 0.20 บาท หรือ 4.57% โดยเปิดตลาดที่ 4.24 บาท ระหว่างวันปรับตัวขึ้นแตะระดับสูงสุดที่ 4.26 บาทและย่อตัวแตะระดับต่ำสุดที่ 4.57 บาท มูลค่าการซื้อขาย 56.72 ล้านบาท ขณะที่ราคาหุ้นมีการปรับตัวต่อเนื่องนับตั้งแต่วันที่ 20 เม.ย.58

บล.ดีบีเอส วิคเคอร์ส ระบุในบทวิเคราะห์(24 เม.ย.) ตลาดหลักทรัพย์นำ HEMRAJ ออกจากดัชนี SET50 และดัชนี SET100  เนื่องจาก Free Float ต่ำกว่าร้อยละ 20 หลังบริษัท ดับบลิวเอชเอเวนเจอร์ โฮลดิ้ง จำกัด ได้ทำคำเสนอซื้อและเป็นผู้ถือหุ้นเพียงรายเดียวร้อยละ 92.88 ของจำนวนหุ้นที่จำหน่ายได้แล้วทั้งหมดของ HEMRAJ จึงทำให้ HEMRAJ มีผู้ถือหุ้นอื่นเหลือเพียงร้อยละ 7.12
โดยตลาดหลักทรัพย์ฯ จะนำ HEMRAJ ออกจากการคำนวณดัชนี SET50 และดัชนี SET100 ตั้งแต่สิ้นวันอังคารที่ 28 เมษายน 2558 เป็นต้นไป โดยจะนำหลักทรัพย์สำรองที่มีมูลค่าตามราคาตลาดสูงสุด ณ ราคาปิดของวันพฤหัสบดีที่23 เมษายน 2558 ได้แก่ THCOM มาคำนวณดัชนี SET50 และ IFEC มาคำนวณดัชนี SET100
ทั้งนี้ประเด็นดังกล่าว เป็นลบกับ HEMRAJ เพราะกองทุนต่างๆ และนักลงทุนประเภทสถาบันทั้งในและต่างประเทศคาดว่าจะถ่วงน้ำหนักการลงทุนใน HEMRAJ น้อยลง แต่เพิ่มการลงทุนใน THCOM และ IFEC แทน สำหรับการลงทุนที่มีนโยบายการลงทุนใน SET-50 และ SET-100 ส่วนประเด็นเรื่องที่บริษัทจะมีการทำเทนเดอร์ ออฟเฟอร์อีกครั้งในการ Delist HEMRAJ และจะมีการเสนอราคาเท่ากับการทำเทนเดอร์ฯครั้งแรกที่ 4.50 บาท หรือไม่
อย่างไรก็ตาม คาดว่าเนื่องจากจะต้องใช้เวลาอีกนาน ขั้นต่ำเป็น 6 เดือนขึ้นไป จึงอาจจะต้องมีการประเมินราคาการทำเทนเดอร์ฯอีกครั้ง ยังคงคำแนะนำในเชิงลบสำหรับ HEMRAJ คือ เต็มมูลค่า (Fully Valued) เพราะราคาปิดยังสูงกว่าราคาพื้นฐานที่ 4.20 บาท ซึ่งประเมินด้วยวิธี sum of parts